Honey Trap Case: आरोपियों के तार बीजेपी और कांग्रेस से जुड़े, चंगुल में फंसे कई अफसर और नेता  
मामले में दूसरे आरोपी का कांग्रेस आईटी सेल से नाता रहा है
एक सरकारी अधिकारी ने पुलिस को शिकायत की थी 
वीडियो को लेकर ब्लैकमेल किया, तीन करोड़ रुपये मांगे
कांग्रेस प्रवक्ता अभय दुबे ने इस बाबत सवाल पूछे जाने पर कहा कि 'जिसका जिक्र आप कर रहे हैं, उन्हें तीन महीने पहले निकाल दिया गया था. बड़ा खुलासा यह है कि बीजेपी के पूर्व मंत्री के घर से लोग पकड़ाये हैं.'
मामले में दोनों दलों के नेताओं का नाम आ रहा है, सो दोनों जांच पर ताल ठोंक रहे हैं. गृहमंत्री बाला बच्चन ने कहा 'कोई भी इस कार्रवाई से बच नहीं पाएगा, चाहे जितना बड़ा व्यक्ति हो. जो कानून हाथ में लेते हैं वे बचेंगे नहीं.' वहीं बीजेपी प्रदेश अध्यक्ष राकेश सिंह ने कहा 'मुझे लगता है, ऐसे मामलों में परिणाम आने दीजिए. जो सच है वो सामने आएगा. कहीं कोई गलत है तो परिणाम भुगतने के लिए उसे तैयार रहना होगा. कोई राजनीतिक बात होगी तो उस समय बीजेपी अपना पक्ष रखेगी.'
सूत्रों के मुताबिक मुख्य आरोपी जुलाई में मध्यप्रदेश सरकार के अतिरिक्त मुख्य सचिव के हाल में आए सेक्स सीडी कांड में शामिल था, जिसके सामने आने के बाद उस अधिकारी को छुट्टी पर भेज दिया गया था.